شەفەق نیوز/ شێخ
جەعفەر شێخ موستەفا جیگر سەرۆک هەرێم کوردستان، ئمڕوو جمعە، وت: تەقەلایلیگ هەس تا
جەنگیگ بکەفێدە ناوبەین پەکەکە و پێشمەرگە لەبان زەوی هەرێم کوردستان.
شێخ موستەفا لە
پۆستیگ لەبان فەیسبووک نووسان: وەداخەو ک تەقەلایلیگ ئەرا دروسکردن جەنگیگ لەناوبەین
هەردوگلاگە لەبان زەوی هەرێم کوردستان، و ئومید خوازم ئەوە روی نیەێد و خوین رشانن
بووسیەێدەو، ئیجا پرسیار کرد: ئەرا چە پەکەکە چالاکیەیلی لە بان خاک هەرێم کوردستان
خەسەو کرد، ک وەخوین شەهیدەیل دامەزریا، و دەسپیچگ دریەێدە تورکیا تا پەلامار هەرێم
بەێد؟.
وتیش؛ ئیمە وەگەرد
ئەوە نییمن ک هەر هێزیگ بیگانە بایدە ناو سنوور خاک و سەروەریمان، وەلێ لە خود وەختەگە
رێز لە حزبەیل ئۆپۆزسیۆن لەبان خاک هەرێم کوردستان دیریمن، و ری ئەرا چالاکیەیل سیاسییان
دایمن، بەڵکم قەت ری وە جەنگ و شیوانن ئاسایش و ئارامی و بارکردن و کوشتن دەیان لە
مەدەنیەیل لەناوچەگە نیەیمن.
دەربارەی ئەو رووداوەیلە
ک لەی دویاییە کەفتە ناوبەین پەکەکە و پێشمەرگە، شێخ موستەفا وت: ئە پیلانیەگە دژوە
نەتەوەی کورد، وداوا لە کورد وەگشتی کرد بوونە یەکیگ ئەرا نواگردن ئەو پیلانە.
